**Nerostitele**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nuuu, nu le vom mai rosti,

cuvintele din jurăminte transpiră propria teamă

înghețând în hăul urechilor,

murind izbindu-se oarbe între ele,

pentru ca apoi să le naștem,

pentru ca apoi să le renaștem

încercând să ne renaștem.

Eu mi-am cusut gura cu un fir

din părul tău, de teamă să nu îți jur ceva.

De-ai să mă ții de mână, s-o simți

zvâcnind de cuvinte,

am să merg cu tine

până acolo unde se termină poezia.